钦定古今图书集成/明伦汇编/氏族典/第093卷 > 《廖用贤尚友录》 > 俞勋
## 钦定古今图书集成/明伦汇编/氏族典/第093卷 > 《廖用贤尚友录》 > 俞勋

按《万姓统谱》：“勋字怡叔，婺源人。登淳祐甲辰进士第，
历官知来安县，通判滁州，摄州事。州岁课栗园数千
缗，例输于倅，勋不受，归之官库，月俸外以他名入者
一无所取。后参议淮东帅府，卒。初，真德秀每患时文
浮靡，省试得其文，赏其谨厚，置之高等，以励学者。”